[{"text_idx": "#000005", "text": "Eestlased ra\u0308a\u0308givad rohkem kiirest kui aeglasest"}, {"text_idx": "#000007", "text": "Kiirustamiskultuur on u\u0308sna hiline na\u0308htus, ent keeles oleme olnud kiire ja kiirustamise poole kaldu juba ammu. Ra\u0308a\u0308gime kiirest oluliselt sagedamini kui aeglasest ning keelelised vahendidki on kiire liikumise kirjeldamiseks aeglasest ma\u0308rksa rikkalikumad."}, {"text_idx": "#000008", "text": "Keel on otseselt maailmakogemusega seotud: va\u0308ljendame seda, mida oleme kogenud. On loomulik, et ra\u0308a\u0308gime sellest, mis meie u\u0308mber toimub, mida kogenud vo\u0303i na\u0308inud oleme, oma pa\u0308evastest juhtumitest ja tunnetest-mo\u0303tetest. Kogemus hiilib aga keelde ka salamisi, nii et seda igapa\u0308evase keelekasutajana tavapa\u0308rases suhtluses ei pruugi ma\u0308rgatagi, kirjutab Tartu U\u0308likooli u\u0308ldkeeleteaduse teadur Piia Taremaa ajakirjas Oma Keel."}, {"text_idx": "#000009", "text": "U\u0308ks selliseid justkui salaja keelde imbunud kogemuslikke kategooriaid on kiirus. Ra\u0308a\u0308gime sellest, kui kiiresti kohale jo\u0303udsime vo\u0303i kaua kulus u\u0308heks vo\u0303i teiseks tegevuseks, kui aeglaselt vo\u0303i kiiresti oma to\u0308o\u0308dega edasi liigume vo\u0303i kui pikalt pidi ja\u0308rjekorras seisma. Ta\u0308helepanelik keelekasutaja kindlasti ma\u0308rkab selliseid va\u0308ljendusi nii enda kui ka teiste jutus vo\u0303i kirjas. Kiirus avaldub aga keeles ka peidetumalt, puudutades nii so\u0303navara kui ka lausete semantilist u\u0308lesehitust, ning o\u0308eldes sel moel midagi ehk ka inimese kui sellise kohta."}, {"text_idx": "#000010", "text": "Liikumine toimub alati mingi kiirusega ning see vo\u0303ib olla va\u0308ga erinev. Erinevus peegeldub ka so\u0303navaras. Millised so\u0303nad ja fraasid vo\u0303iks esimesena meenuda, kui tahame ta\u0308psustada, millise tempoga miski liigub? Kui tahame o\u0308elda, et liikumine on kiire, vo\u0303iks nendeks olla kiiresti, kiirelt, ruttu, ka\u0308hku, ummisjalu, kiirel sammul, kiiruga, hoogsalt, suure kiirusega, hooga, kiirustades, tuhatnelja, kiiremas korras, ta\u0308iega, kibekiiresti, kiire sammuga, ka\u0308rmelt, nobedalt, rutakalt jne \u2013 nimekirja vo\u0303iks ja\u0308tkata ku\u0308mnete ja ku\u0308mnete tavaliste ning sageli esinevate fraasidega."}, {"text_idx": "#000013", "text": "Viidatud uurimuses selgitasime va\u0308lja erinevate va\u0308ljendite arvu, kus kaalukauss selgelt kiire liikumise va\u0308ljendite poolel: kiireks liikumiseks na\u0308ib meil olevat oluliselt suurem keeleline ressurss kui aeglaseks liikumiseks. Vaadates sama uurimuse u\u0308ksikva\u0308ljendite kasutussagedust, ilmneb sama \u2013 kui kiirust mingil moel ta\u0308psustatakse, siis 80% juhtudest on see kiire liikumine ning pea viiendikul juhtudest aeglane liikumine, u\u0308ksikutel juhtudel midagi vahepealset vo\u0303i raskesti liigitatavat (nt erineval kiirusel, kohaliku piirkiirusega)."}, {"text_idx": "#000014", "text": "Va\u0308hemalt selle u\u0308ksikuurimuse po\u0303hjal tundub, et meil on vaja oluliselt sagedamini va\u0308ljendada kiiret kui aeglast liikumist ja seega on meil ka mitmekesisem keelevahendite hulk kiirusega seotud info va\u0308ljendamiseks."}, {"text_idx": "#000015", "text": "Kiiruse suhtelisus, absoluutsus ja kategoriaalsus keeles"}, {"text_idx": "#000017", "text": "Kui vaatame liikumist va\u0308ljendavate teguso\u0303nade ta\u0308hendust, siis teatavate mo\u0308o\u0308ndustega \u2013 jah. Kui tahaksime luua teguso\u0303nade skaala paigalolekust va\u0308ga kiire liikumiseni, vo\u0303iksime u\u0308he hinnangukatse po\u0303hjal va\u0308lja pakkuda midagi sellist: seisma \u2013 komberdama \u2013 hiilima \u2013 jalutama \u2013 sammuma \u2013 ko\u0303ndima \u2013 marssima \u2013 sibama \u2013 jooksma \u2013 tormama."}, {"text_idx": "#000018", "text": "Nende teguso\u0303nade vahele vo\u0303iks siis omakorda ja\u0308a\u0308da erinevaid teguso\u0303nu ning teguso\u0303nade ja\u0308rjestus vo\u0303iks so\u0303ltuvalt keelekasutajast olla kohati ka teistsugune. Absoluutkiirust ku\u0308ll teguso\u0303nad ei va\u0308ljenda, ent leiame kergesti teguso\u0303nu, millega iseloomustada aeglast, keskmist ja kiiret liikumist, kusjuures u\u0308ks kiirus on teisest suhtelisel ma\u0308a\u0308ral kiirem vo\u0303i aeglasem."}, {"text_idx": "#000019", "text": "Kui po\u0308o\u0308rame pilgu teguso\u0303nadelt teiste kiirusva\u0308ljendite poole (nt ma\u0308a\u0308rso\u0303nad, nimiso\u0303nafraasid), na\u0308eme, et nende ta\u0308hendus on sageli pigem kategoriaalsena mo\u0303istetav, st nad va\u0308ljendavad kas aeglast vo\u0303i kiiret liikumist (vrd aeglaselt ja kiiresti), harva aga midagi vahepealset (nt keskmise kiirusega). Kui just ei va\u0308ljendata kiiruse absoluutskaalal mo\u0303o\u0303detud va\u0308a\u0308rtust (nt 40 kilomeetrit tunnis), on va\u0308ljendid pigem selgelt kiire ja aeglase vahel jaotunud ning, nagu eespool na\u0308gime, eelistame just kiiret liikumist sagedamini esile tuua."}, {"text_idx": "#000020", "text": "Mistahes su\u0308ndmust kirjeldades teeme alati valikuid, mida u\u0308tleme, mille ja\u0308tame mainimata. Su\u0308ndmust keelendades ei ole lihtsalt vo\u0303imalik, ammugi mitte vajalik, kirjeldada ko\u0303ikvo\u0303imalikke detaile, mida na\u0308eme vo\u0303i su\u0308ndmusega seostame. See omakorda peegeldub lausete (ja siit edasi juba laiemalt diskursuse) semantilises u\u0308lesehituses."}, {"text_idx": "#000021", "text": "Mis vahe vo\u0303iks olla lausetel Tormasin ruttu koju ja Lonkisin aeglaselt mo\u0308o\u0308da ta\u0308navat? Mo\u0303lemas on teguso\u0303na, mis ma\u0308rgib liikumist (tormama ja lonkima), viisima\u0308a\u0308rusena toimiv kiirusma\u0308a\u0308rso\u0303na (ruttu ja aeglaselt) ning kohama\u0308a\u0308rusena esinev fraas (koju ja mo\u0308o\u0308da ta\u0308navat). Su\u0308ntaktiliselt on laused vo\u0303rdva\u0308a\u0308rsed. Sarnased on laused ka selle poolest, et viisima\u0308a\u0308rus on mo\u0303neti justkui liiane, sest teguso\u0303na va\u0308ljendab vastavat kiirusinfot niigi."}, {"text_idx": "#000023", "text": "Vo\u0303ime ainult oletada, kas sellised kasutusmustrid on tingitud meie kogemusest liikumisega. Kui tahame kuskile kohale jo\u0303uda, on parem liikuda kiiresti, mis keeleliselt vo\u0303ib avalduda sihtkoha sagedasema va\u0308ljendamisvajadusega kiiret liikumist kirjeldades. Kui aga sihtkohta jo\u0303udmine on va\u0308hem ta\u0308htsam (vo\u0303i u\u0308ldse ta\u0308htsusetu), vo\u0303ime lubada aeglast liikumist ning ta\u0308helepanu po\u0308o\u0308ramist liikumisprotsessile endale ja u\u0308mbritsevale, mis siis sellisena kajastuks ka lausemustrites."}, {"text_idx": "#000024", "text": "U\u0308he nu\u0308ansina saab veel va\u0308lja tuua, et kiirusta\u0308henduse intensiivistamist esineb nn liiaste vo\u0303i ta\u0308psustavate va\u0308ljenditega (tormasin ruttu / kibekiirete sammudega) rohkem just kiire liikumise lausetes, va\u0308hem aga aeglase liikumise lausetes. Kiire liikumine na\u0308ib olevat keelekasutaja jaoks midagi sellist, mille sisemist intensiivsust ka keeleliste vahenditega ro\u0303hutada pu\u0308u\u0308ame, va\u0308ljendades u\u0308he lause sees kiirusinfot mitmekordselt."}, {"text_idx": "#000025", "text": "Kiiruse erilisus paistab silma ka teguso\u0303na ja viisima\u0308a\u0308ruste kombinatsioonides. Kuigi esineb ka kiire teguso\u0303na ja aeglase viisima\u0308a\u0308ruse kombinatsioone (nt jooksin aeglaselt), on eriti kiirete teguso\u0303nade kombineerimine aeglust ro\u0303hutavate va\u0308ljenditega siiski kentsakas (nt *kihutasin aeglaselt). Aeglase liikumise teguso\u0303nad na\u0308ivad olevat palju va\u0308hem piiratud: komberdada, lonkida ja roomata saab nii aeglaselt kui ka kiiresti."}, {"text_idx": "#000026", "text": "Lisaks leksikaalsele kallutatusele ilmneb kiiruse keeleline kallutatus seega ka selles, kuidas lause tasandil liikumiskiirust va\u0308ljendada saame vo\u0303i kuidas seda tavaliselt teeme."}, {"text_idx": "#000027", "text": "Keeles peituvad kiirusta\u0308hendused annavad tunnistust kategooria u\u0308he liikme suuremast esile tulekust, ja\u0308ttes teise tagaplaanile. Vo\u0303ime mo\u0303elda, kas see na\u0308itab midagi inimese kohta. Kiirustamiskultuur on ajaloo lo\u0303ikes ku\u0308ll u\u0308sna hiline na\u0308htus, samas kui keel on arenenud aeglaselt aeglaselt. Ometi na\u0308ib keeleline kallutatus kiire poole ko\u0303nelevat sellest, et kiire liikumine on inimese jaoks aeglasest liikumisest u\u0308hel vo\u0303i teisel po\u0303hjusel olulisem, esilduvam, intensiivsem, vahest ohtlikumgi, kandudes seeto\u0303ttu ka keelde, nii na\u0308htavalt kui ka peidetult."}, {"text_idx": "#000030", "text": "Laste kriitikameelt pa\u0308rsib usk meediaplatvormide aususesse"}, {"text_idx": "#000031", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000036", "text": "Hennoste: u\u0308kski meediaorganisatsioon pole ju ilma va\u0308a\u0308rtuste ega ideaalideta"}, {"text_idx": "#000037", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000038", "text": "Maailma rahvaarv u\u0308letab novembris kaheksa miljardi piiri"}, {"text_idx": "#000039", "text": "Sildiorjuses elav eestlane peidab a\u0308revuse naeratuse taha"}, {"text_idx": "#000040", "text": "Doktorito\u0308o\u0308: kes vastutab, kui Eestis su\u0308nnib laps, keda vanemad ei soovinud?"}, {"text_idx": "#000043", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000046", "text": "Suurte keelemudelite vo\u0303iduka\u0308ik sunnib otsima inimesi uusi loovusteste"}, {"text_idx": "#000047", "text": "Mu\u0308u\u0308t vo\u0303i to\u0303de: teeleht aitab verejooksu peatada"}, {"text_idx": "#000048", "text": "Doktorito\u0308o\u0308 na\u0308itab, kuidas elukeskkond vo\u0303ib rahvuslikku kuuluvust muuta"}, {"text_idx": "#000050", "text": "Professori soovitused vanematele sotsiaalmeedias lastepiltide postitamiseks"}, {"text_idx": "#000051", "text": "Mis on majanduslik va\u0308givald ja miks seda Eestis ei karistata?"}, {"text_idx": "#000052", "text": "Lindude pereelus peitub vo\u0303ti inimeste abielukriiside mo\u0303istmiseks"}, {"text_idx": "#000053", "text": "Teadlane: maailm ei ole aja jooksul muutunud va\u0308givaldseks ja ebaturvaliseks"}, {"text_idx": "#000057", "text": "Hirmust ja eelarvamustest immigratsiooniuurija pilgu la\u0308bi"}, {"text_idx": "#000058", "text": "Arutelu orientalistidega: kas enesetaputerroristil on tagasiteed?"}]